126. löggjafarþing 2000–2001.

Þskj. 1332 — 670. mál.

Breytingartillögur

við frv. til l. um opinber innkaup.

Frá meiri hluta efnahags- og viðskiptanefndar (VE, KHG, GunnB, SAÞ, HjÁ).

1.	Við 3. gr. Við a-lið 2. mgr. bætist nýr málsliður, svohljóðandi: Tekjur aðila á grundvelli gagnkvæms viðskiptasamnings við opinberan aðila teljast ekki opinber fjármögnun.

2.	Við 4. gr. 2. málsl. 6. mgr. falli brott.

3.	Við 11. gr. Við bætist ný málsgrein, svohljóðandi:

Heimilt er samkvæmt lögum þessum að áskilja í útboðsgögnum að vara sé afhent, þjónusta veitt eða verk unnið á tilteknum stað, enda byggist slíkur áskilnaður á lög
mætum kvöðum.

4.	Við 12. gr.

a.	1. málsl. 1. mgr. orðist svo: Öll innkaup á vörum yfir 5.000.000 kr. og kaup á þjónustu og verkum yfir 10.000.000 kr. skal bjóða út.

b.	4. málsl. 1. mgr. falli brott.

c.	Við bætist ný málsgrein, sem verði 2. mgr., svohljóðandi:

Þrátt fyrir ákvæði 1. mgr. skulu ríkisstofnanir og ríkisfyrirtæki einungis gera sér
leyfissamninga og samninga um kaup á þeirri þjónustu sem talin er upp í I. viðauka B í samræmi við reglur sem ráðherra setur með reglugerð.
5.	Við 26. gr. 1. mgr. orðist svo:

Í útboðsgögnum skal tilgreina forsendur fyrir vali tilboðs með eins nákvæmum hætti og framast er unnt. Í forsendum má ekki vísa til annarra atriða en staðreynd verða á grundvelli gagna sem bjóðendur leggja fram eða með öðrum hlutlægum hætti.

6.	Við 75. gr.

a.	Við 1. mgr. bætist nýr málsliður, svohljóðandi: Við skipan nefndarinnar skal ráð
herra hafa samráð við aðra opinbera aðila sem og helstu samtök sem hafa hagsmuna að gæta við framkvæmd laganna.

b.	4. mgr. orðist svo:

Að beiðni fjármálaráðuneytis eða tiltekins kaupanda er kærunefnd útboðsmála heimilt að gefa ráðgefandi álit á tilteknum innkaupum þótt engin kæra hafi borist.

Prentað upp.